Viborger Samler, 1846-07-27
Frankerig. Feiden imellem Nordbanecompagniet og Journalen National dreier sig om den Bebreidelse, som National har gjort Compagniet, nemlig: at dette for hurtigt har overgivet Banen til Afbenyttelse. Compagniet bemærker derimod i Journal des Debats, der er at ansee som Pengemændenes officielle Journal: "at hiin Deel af Banelinien, hvor Ulykken har tildraget sig, har allerede været i Brug siden den 1ste April, altsaa siden 3 Maaneder." National svarer hertil: "Saafremt Rothschild læser National, saa vil han ogsaa kunne erindre sig, at vi i selve det Øieblik, da Banen tilsloges ham, fordrede paa det indstændigste i Publicums og i selve Selskabets Jnteresse, at der maatte skrides til en streng Undersøgelse af Banen. Pressen har ikke ladet det mangle paa Formanninger. Men hvilken Control har Selskabet vel udøvet? Hvilke Forholdsregler har det taget, Er det maaskee ikke sandt, at Jngenieurer faa Dage for Banens Aabning indsendte Beretninger om, at der paa visse Steder, navnligen i Egnen af Arras, havde dannet sig mærkelige Sænkninger i Niveauet? Erdet ikke officielt ved endnu andre Beretninger oplyst, at Skinnerne ere for svage til at bære stærkere Locomotiver? Har man ikke senere været stadig sysselsat med at flikke paa Banen, for at gjenoprette den normerede Høide? Skulde Forvaltningsraadet alene Jntet have vidst om disse farlige Mangler. Og nu vil Compagniet søge Beskyttelse bag Staten!" - National anfører endnu følgende Exempel: "Paa Strækningen imellem Clermont og Amiens have 2 Broer, 2 Aqnæducter og 1 Viaduct, endskjøndt Ministeren selv har erklæret dem for brugbare, været saa slette, at man senere har maattet cassere dem." Sin skarpe Artikel ender National med disse Ord: "Publicum har Ret til at sige, at de Reisendes Sikkerhed har været det sidste, hvorpaa Selskabet har tænkt, Publicum er beføiet, til at nære den Mistanke, at Speculanternes Vindesyge, har trængt Menneskehedens meest dyrebare Jnteresser i Baggrunden; at man overgav til Afbenyttelse en endnu ikke fuldendt Strækning, for at begunstige Actiernes Stigen; at denne lumpne Agiotage, der allerede har afstedkommet saa store Ulykker, var Foranledningen til denne skrækkelige Catastrophe, for hvilken hine Monopolister ene og alene ere ansvarlige, i hvis Hænder man har overgivet saa mange Medborgeres Liv. - Ogsaa Courr. francais angriber Nordbanecompagniet. Denne Journal paastaaer, at Nordbanecompagniet skulde allerede have erholdt Underretning om Catastrophen, og at det desuagtet var uforskammet nok til ikke alene at erklære i Journalen La Patrie, at ingen Ulykke havde fundet Sted, men at endog de derom udspredte Rygter vare af et ondskabsfuldt Udspring. Paa selve Catastrophens Dag, allerede Kl. 2, skal nemlig det Rygte have været almindeligt paa Børsen, at en stor Ulykke havde fundet Sted paa Nordbanen, ved Arras. Ulykken indtraf først Kl. 3; men efter Compagniets Forsikkring skal dette først den følgende Dag, Kl. 12 1/2 om Middagen, have erholdt Underretning om Catastrophen. - Dette lyder temmelig utroligt! J Brussel vidste man allerede ved Midnatstid, Natten imellem den 8de og 9de, at den frygtelige Ulykke var skeet; Kl. 9. omtaltes den af alle Brüsseler-Journaler, og i Paris skulde man først have erfaret den den følgende Dags Middag. – Veien fra Paris til Arras udgjør omtrent 2/3 af hele Veien fra Paris til Brüssel; i 11 a 12 Timer farer Locomotivet fra den franske til den belgiske Hovedstad, og til at melde til Paris hiin Ulykke skulde man have brugt 22 Timer, Har man maaskee holdt denne Efterretning hemmelig i Paris, for mere uforstyrret at kunne arbeide paa Børsen, - Ogsaa Gaz, des Tribunaux melder: Vi have allerede henviist paa den mærkelige Omstændighed, at der paa Børsen i Paris var paa selve Catastrophens Dag, Kl. henved 3, det Rygte udbredt, at en stor Ulykke, der havde kostet flere Mennesker Livet, havde fundet Sted paa Nordbanen, i Egnen af Arras. Dette Rygte udbredte sig i det Øieblik, da Ulykken virkelig fandt Sted."